CELEX: 22012D0001
Language: bg
Date: 2012-02-10 00:00:00
Title: Решение на Съвместния комитет на ЕИП № 1/2012 от 10 февруари 2012 година за изменение на приложение I (Ветеринарни и фитосанитарни въпроси) към Споразумението за ЕИП

21.6.2012   
            
            
               BG
            
            
               Официален вестник на Европейския съюз
            
            
               L 161/1
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 1/2012
   от 10 февруари 2012 година
   за изменение на приложение I (Ветеринарни и фитосанитарни въпроси) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение I към Споразумението беше изменено с Решение на Съвместния комитет на ЕИП № 124/2011 от 2 декември 2011 г. (1)
               
            
         
               (2)
            
            
               Регламент (ЕС) № 1033/2010 на Комисията от 15 ноември 2010 г. за изменение на Регламент (ЕО) № 1505/2006 по отношение на годишните доклади на държавите-членки за резултатите от проверките, извършени във връзка с идентификацията и регистрацията на животните от рода на овцете и козите (2) следва да бъде включен в Споразумението.
            
         
               (3)
            
            
               Регламент (ЕС) № 189/2011 на Комисията от 25 февруари 2011 г. за изменение на приложения VII и IX към Регламент (ЕО) № 999/2001 на Европейския парламент и на Съвета относно определяне на правила за превенция, контрол и ликвидиране на някои трансмисивни спонгиформни енцефалопатии (3) следва да бъде включен в Споразумението.
            
         
               (4)
            
            
               Настоящото решение се прилага по отношение на Исландия през преходния период, определен в параграф 2 от уводната част на глава I от приложение I, за областите, които не са били приложими по отношение на Исландия преди преразглеждането на тази глава с Решение на Съвместния комитет на ЕИП № 133/2007 от 26 октомври 2007 г. (4)
               
            
         
               (5)
            
            
               Настоящото решение се отнася до законодателството относно ветеринарните въпроси. Законодателството относно ветеринарните въпроси не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации към приложение I. Следователно настоящото решение не се прилага по отношение на Лихтенщайн,
            
         ПРИЕ НАСТОЯЩОТО РЕШЕНИЕ:
   Член 1
   Глава I от приложение I към Споразумението се изменя, както следва:
   
               1.
            
            
               В точка 131 (Регламент (ЕО) № 1505/2006 на Комисията) от част 1.2 се добавя следният текст:
               „ , изменен със:
               
                           —
                        
                        
                           
                              32010 R 1033: Регламент (ЕС) № 1033/2010 на Комисията от 15 ноември 2010 г. (ОВ L 298, 16.11.2010 г., стр. 5).“
                        
                     
         
               2.
            
            
               В точка 12 (Регламент (ЕО) № 999/2001 на Европейския парламент и на Съвета) от част 7.1 се добавя следното тире:
               
                           „—
                        
                        
                           
                              32011 R 0189: Регламент (ЕС) № 189/2011 на Комисията от 25 февруари 2011 г. (ОВ L 53, 26.2.2011 г., стр. 56).“
                        
                     
         
               3.
            
            
               Текстът на адаптация З към точка 12 (Регламент (ЕО) № 999/2001 на Европейския парламент и на Съвета) от част 7.1 се заменя със следното:
               „В приложение IX, глава Г, раздел Б, буква г) след думите „предназначени за една от държавите-членки, изброени в приложението към Регламент (ЕО) № 546/2006 на Комисията“ се добавя следният текст:
               „или предназначени за Норвегия,“ “.
            
         Член 2
   Текстовете на регламенти (ЕС) № 1033/2010 и (ЕС) № 189/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 11 февруари 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 10 февруари 2012 година.
      
         
            За Съвместния комитет на ЕИП
         
         
            Изпълняващ длъжността председател
         
         Gianluca GRIPPA
      
   
   
      (1)  ОВ L 76, 15.3.2012 г., стр. 3.
   
      (2)  ОВ L 298, 16.11.2010 г., стр. 5.
   
      (3)  ОВ L 53, 26.2.2011 г., стр. 56.
   
      (4)  ОВ L 100, 10.4.2008 г., стр. 27.
   
      (5)  Без отбелязани конституционни изисквания.